CELEX: 32006R0591
Language: el
Date: 2006-04-12 00:00:00
Title: Κανονισμός (ΕΚ) αριθ. 591/2006 της Επιτροπής, της  12ης Απριλίου 2006 , σχετικά με την τροποποίηση του κανονισμού (ΕΚ) αριθ. 2535/2001 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων

13.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 104/11
            
         
      ΚΑΝΟΝΙΣΜΌΣ (ΕΚ) αριθ. 591/2006 ΤΗΣ ΕΠΙΤΡΟΠΉΣ
   
   της 12ης Απριλίου 2006
   σχετικά με την τροποποίηση του κανονισμού (ΕΚ) αριθ. 2535/2001 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 29 παράγραφος 1,
   Εκτιμώντας τα ακόλουθα:
   
               (1)
            
            
               Το παράρτημα ΙΙΙ μέρος Α του κανονισμού (ΕΚ) αριθ. 2535/2001 της Επιτροπής (2) ορίζει την ανώτατη ποσότητα τυριού Cheddar καταγωγής Αυστραλίας που μπορεί να εισαχθεί ανά περίοδο ποσόστωσης.
            
         
               (2)
            
            
               Ο κανονισμός (ΕΚ) αριθ. 267/2006 του Συμβουλίου, της 30ής Ιανουαρίου 2006, για την εφαρμογή των συμφωνιών που έχουν συναφθεί από την ΕΕ κατόπιν διαπραγματεύσεων στο πλαίσιο του άρθρου XXIV.6 της ΓΣΔΕ 1994, σχετικά με την τροποποίηση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (3), προβλέπει την αύξηση κατά 461 τόνους της ποσότητας τυριού Cheddar καταγωγής Αυστραλίας που εισάγεται στο πλαίσιο της ετήσιας δασμολογικής ποσόστωσης. Ως εκ τούτου, κρίνεται σκόπιμο να προσαρμοστεί η ποσότητα τυριού της ποσόστωσης αριθ. 09.4521 που αναφέρεται στο παράρτημα III μέρος A του κανονισμού (ΕΚ) αριθ. 2535/2001.
            
         
               (3)
            
            
               Ως εκ τούτου, ο κανονισμός (ΕΚ) αριθ. 2535/2001 πρέπει να τροποποιηθεί αναλόγως.
            
         
               (4)
            
            
               Εφόσον η σχετική ετήσια δασμολογική ποσόστωση ανοίγει την 1η Ιανουαρίου, ο παρών κανονισμός πρέπει να εφαρμοστεί από την 1η Ιανουαρίου 2006 και να αρχίσει να ισχύει το συντομότερο δυνατό.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα III μέρος A του κανονισμού (ΕΚ) αριθ. 2535/2001, το μέρος που αφορά την ποσόστωση αριθ. 09.4521 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Απριλίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 160 της 26.6.1999, σ. 48· κανονισμός όπως τροποποιήθηκε τελευταία από τον κανονισμό (ΕΚ) αριθ. 1913/2005 (ΕΕ L 307 της 25.11.2005, σ. 2).
   
      (2)  ΕΕ L 341 της 22.12.2001, σ. 29· κανονισμός όπως τροποποιήθηκε τελευταία από τον κανονισμό (ΕΚ) αριθ. 316/2006 (ΕΕ L 52 της 23.2.2006, σ. 22).
   
      (3)  ΕΕ L 47 της 17.2.2006, σ. 1.
   
      ΠΑΡΑΡΤΗΜΑ
      
         
                     Αριθμός ποσόστωσης
                  
                  
                     Κωδικός ΣΟ
                  
                  
                     Περιγραφή εμπορευμάτων
                  
                  
                     Χώρα καταγωγής
                  
                  
                     Ετήσια ποσόστωση από τον Ιανουάριο έως τον Δεκέμβριο
                     (ποσότητες σε τόνους)
                  
                  
                     Συντελεστής εισαγωγικού δασμού (σε ευρώ ανά 100 kg καθαρού βάρους)
                  
                  
                     Κανόνες για τη συμπλήρωση των πιστοποιητικών
                  
               
                     «09.4521
                  
                  
                     ex 0406 90 21
                  
                  
                     Τυριά Cheddar σε τυποποιημένες ολόκληρες μορφές (κεφάλια καθαρού βάρους 33 kg έως και 44 kg και τεμάχια κυβικού ή παραλληλεπιπέδου σχήματος καθαρού βάρους 10 kg ή περισσότερο), ελάχιστης περιεκτικότητας σε λιπαρές ουσίες 50 % ή περισσότερο κατά βάρος ξηράς ύλης, ωρίμανσης τουλάχιστον τριών μηνών
                  
                  
                     Αυστραλία
                  
                  
                     3 711
                  
                  
                     17,06
                  
                  
                     Βλέπε παράρτημα XI(B)»